Bilag til ansøgning om § 16a miljøgodkendelse udarbejdet af:

**Carsten Aarup**

Miljørådgiver / strategisk rådgiver │ Cand.agro.

Tlf. 9635 1192

caa@agrinord.dk

For: Hvalpsundvej 15, 9240 Nibe

Projektbeskrivelse og Miljøkonsekvensrapport

**Tina Madsen**

Fagligleder Miljø – mink og svin

Tlf. 9635 1194

[tim@agrinord.dk](mailto:tim@agrinord.dk)

# **Datablad**

|  |  |  |
| --- | --- | --- |
|  | | |
| Kommune |  | Aalborg |
| Andre husdyrbrug drevet af ansøger |  | Hvalpsundvej 12 og Ørnhøjvej 2, 9240 Nibe |
| Ansøgningsskema i husdyrgodkendelse.dk |  | Skema nr. 229.569 |
| Ansøgning indsendt |  | 5/11 2021 |

*Ammoniakemissionen fra det ansøgte overstiger 3500 kg NH3-N pr. år. Denne ansøgning indeholder en miljøkonsekvensrapport. Rapporten indeholder en beskrivelse og vurdering af den sandsynlige væsentlige indvirkning på miljøet, som det ansøgte vurderes at medføre. Rapporten danner grundlaget for kommunens afgørelse om miljøgodkendelse for ejendommen. Oplysningerne i denne miljøkonsekvensrapport supplerer oplysningerne i det digitale ansøgnings-system husdyrgodkendelse.dk i henhold til oplysningskravet beskrevet i husdyrgodkendelsesbekendtgørelsens bilag 1. Angivelsen af numre (A), (B1) mv. henviser til det relevante oplysnings-krav i bilag 1.*

Indholdsfortegnelse

[Datablad 1](#_Toc84831993)

[1. Ikke teknisk resumé 3](#_Toc84831994)

[1.1. Biaktiviteter 4](#_Toc84831995)

[1.2. IE brug 4](#_Toc84831996)

[2. Oplysninger om husdyrbruget og det ansøgte (B, D1a) 5](#_Toc84831997)

[2.1. Indretning og drift af anlæg (B1) 5](#_Toc84831998)

[2.2. Produktionsareal, staldsystem og dyretype 5](#_Toc84831999)

[2.3. Håndtering og opbevaring af husdyrgødning 8](#_Toc84832000)

[2.3.1. Ventilation 11](#_Toc84832001)

[2.4. Bygningsmæssige ændringer og anlægsarbejde (B2) 11](#_Toc84832002)

[2.4.1. Erhvervsmæssig nødvendighed 11](#_Toc84832003)

[2.5. Produktionsmæssig sammenhæng med andre husdyrbrug (B3) 12](#_Toc84832004)

[2.6. Husdyrbruget og det ansøgtes beliggenhed (B4) 12](#_Toc84832005)

[2.6.1. Landskabs- og planmæssige forhold 12](#_Toc84832006)

[2.6.2. Generelle afstandskrav (§§ 6, 7 og 8) 14](#_Toc84832007)

[2.7. Husdyrbrugets ammoniakemission (B5, D1b, D1c) 15](#_Toc84832008)

[2.7.1. Ammoniakdeposition til naturområder 16](#_Toc84832009)

[2.7.2. Bilag IV-arter (D1b) 19](#_Toc84832010)

[2.8. Husdyrbrugets lugtemission (B6, D1b, D1c) 21](#_Toc84832011)

[2.9. Øvrige emissioner og potentielle genepåvirkninger (B7, D1b, D1c) 23](#_Toc84832012)

[2.9.1. Støj 23](#_Toc84832013)

[2.9.2. Støv 23](#_Toc84832014)

[2.9.3. Rystelser 24](#_Toc84832015)

[2.9.4. Lys 24](#_Toc84832016)

[2.9.5. Skadedyr 24](#_Toc84832017)

[2.9.6. Transporter 25](#_Toc84832018)

[2.9.7. Egenkontrol 26](#_Toc84832019)

[2.10. Reststoffer, affald og naturressourcer (B8, D1b, D1c) 26](#_Toc84832020)

[2.10.1. Døde dyr 26](#_Toc84832021)

[2.10.2. Affald 26](#_Toc84832022)

[2.10.3. Olie- og kemikalieforbrug 26](#_Toc84832023)

[2.10.4. Energiforbrug 27](#_Toc84832024)

[2.10.5. Vandforbrug og påvirkning af vandressourcen 27](#_Toc84832025)

[2.11. BAT – ammoniak (B9, D1b, D1c) 27](#_Toc84832026)

[2.12. Grænseoverskridende virkninger (B10, D1b, D1c) 28](#_Toc84832027)

[3. Supplerende miljøkonsekvensvurderinger (D) 28](#_Toc84832028)

[3.1. Andet om befolkningen og menneskers sundhed (D1c) 28](#_Toc84832029)

[3.2. Påvirkning af jordarealer, jordbund og vand, luft og klima (D1c) 29](#_Toc84832030)

[3.3. Risici for større ulykker eller katastrofer (D1c) 29](#_Toc84832031)

[3.4. Alternative løsninger som ansøger har undersøgt (D1d) 30](#_Toc84832032)

[Bilag 1. – Anlægstegning 31](#_Toc84832033)

[Bilag 2. – Oversigt over produktionsarealer 32](#_Toc84832034)

[Bilag 3. – Beregning af produktionsareal 33](#_Toc84832035)

# Ikke teknisk resumé

Ilsø Søndergård søger hermed Aalborg Kommune om miljøgodkendelse af husdyrbruget på Hvalpsundvej 15,9240 Nibe. Der skal inddrages et rum til dybstrøelse, opføres en plads til tyrekalve, opføres en gastæt silo samt nedrives en gyllebeholder.


**Nuværende drift og den ansøgte drift**

Husdyrbruget fik i 2017 et tillæg til miljøgodkendelsen hvor bl.a. kostalden blev forlænget. Den godkendte husdyrproduktion er på 550 køer med opdræt svarende til 900 DE.

I forbindelse med ændringen af Husdyrbrugsloven i 2017 er det ikke længere antallet af dyr der godkendes, men derimod det areal dyrene står opstaldet på.

I denne ansøgning søges der om udvidelse af produktionsarealet fra 4.277 m2 til 5.232 m2. Den ekstra plads er planlagt til tyrekalve indtil 3 uger, samt småkalve eller kælvningsfaciliteter. Det samlede ansøgte produktionsareal søges dog som flex model, således der enten kan være køer, kvier, kalve eller ammekøer i staldene. Der søges også om etablering af en 40 meter udvendig drivvej langs med stald 1.

Udvidelsen sker i staldsystemet ”dybstrøelse”. I den ansøgte drift er produktionsarealet er fordelt som vist i nedenstående tabel.



For at kunne ændre i produktionen og staldindretning uden fornyet godkendelse, er ansøgningen fleksibelt udformet (flexgrupper), således staldene senere kan ændres indvendigt med eks. flere køer i stedet for kvier, eller med en anden indretning til dyrene. Dog må der ikke ske godkendelsespligtige ændringer i staldsystemet. Beregningerne er lavet, så der tages højde for de værst tænkelige emissioner af ammoniak og lugt ved evt. ændringer af stalden.

Med godkendelsen opnår ansøger automatisk en frist på 6 år for gennemførelse af det totale projekt og alle vilkår i den eksisterende godkendelse bliver annulleret.

**Lugt**

Da produktionsarealet øges en smule, så viser beregningerne, at der vil ske en forøgelse af lugten. Lugtkonsekvenszonen er på 537 m. Kravene i lovgivningen om maksimal lugtpåvirkning af naboer, samlet bebyggelse og byer er overholdt.

**Landskab**

Udvidelsen af dyreholdet sker i tilknytning til eksisterende bygninger. Opførelse af stald til kalve og til tyrekalve ligger indenfor beskyttelseszonen til en gravhøj, der ligger lige bag ved ejendommen. Kornsiloen opføres udenfor denne zone.

**Påvirkning af natur**

Beregningerne viser, at hverken natur beskyttet efter danske nationale regler eller efter EU-regler, vil modtage mere ammoniak end de grænser, der er sat herfor i lovgivningen.

Det ansøgte forventes ikke at påvirke beskyttede arter efter EU´s naturbeskyttelsesdirektiver, da der ikke fjernes eller ødelægges yngle- eller rasteområder i forbindelse med det ansøgte.

**Bedste tilgængelige teknik (BAT)**

For husdyrbruget er der krav om at anvende den bedst tilgængelige teknik. I forhold til at begrænse ammoniakfordampningen er dette i lovgivningen omsat til et bestemt krav til mængden af ammoniak der må komme fra husdyrbruget. Dette krav til emissionen er i lovgivningen sat ud fra viden om, hvad der kan lade sig gøre, ved at anvende de bedste ”teknikker” på markedet, der er tilgængelige i til en pris, der er realistisk i forhold til produktionens størrelse. Det kan være et staldsystem med lav ammoniakfordampning eller en teknik i form af teltoverdækning af gyllebeholder e.l.

Det er beregnet at husdyrbruget overholder lovgivningens krav til ammoniakudledningen.

## Biaktiviteter

Der er ingen biaktiviteter på ejendommen.

## IE brug

Dette er ikke et IE-husdyrbrug.

# Oplysninger om husdyrbruget og det ansøgte (B, D1a)

## Indretning og drift af anlæg (B1)

Situationsplanen over staldanlæg m.v. fremgår af nedenstående figur samt bilag 1. Navngivning af stalde m.v. refererer til situationsplanen.

|  |
| --- |
|  |
| Situationsplan (som indtegnet i husdyrgodkendelse.dk) |

Husdyrbruget bliver drevet som et konventionelt malkekvægbrug. Der er samdrift med husdyrbruget på Hvalpsundvej 12, 9240 Nibe, hvor der er mulighed for opstaldning af kvier og goldkøer. Etablering af de nye faciliteter gør det muligt for virksomheden at leve op til den nye dyrevelfærdslov om at beholde tyrekalvene. Kornsiloen vil gøre virksomheden mere selvforsynende med foder og dermed bidrager virksomheden til reduktion af klimapåvirkning.

I dag bliver der opbevaret foder i de udendørs silotanke samt i ensilagesiloerne. Dette fortsætter efter udvidelsen.

## Produktionsareal, staldsystem og dyretype

##### 8-års drift

Virksomheden fik et skift i dyretype i 2011 til 633 DE. Dengang var der kvier i Ungdyrstald 1. Det er ikke tilfældet længere, hvilket også fremgår af nudriften.

##### Nudrift

Seneste godkendelse er fra 2017, hvor der blev bygget til kostalden. Der blev også givet tilladelse til at udvide ensilagesiloerne. Dette er ikke sket endnu, men vil ske indenfor nærmeste fremtid. Hvis det ikke nås inden udløbsfristen d. 5/5 2023, så ønskes muligheden forlænget i forbindelse med denne miljøgodkendelse.

##### Ansøgt drift

Der ansøges om et samlet produktionsareal på 5.232 m2. Der søges der om en fleksibel model (flexgrupper) i alle stalde.

Ved beregningen af produktionsarealet er gangareal, foderbordet samt malkestalden med opsamlingsareal fratrukket jf. bekendtgørelsen (se bilag 2 for oversigt over produktionsarealet). Beregningerne af produktionsarealet ses i bilag 3. Nakkerørsarealet er medregnet som produktionsareal for at give ansøger mulighed for at flytte disse uden det kræver en ny miljøgodkendelse.

Der søges om miljøgodkendelse til følgende ændringer af produktionsarealet på husdyrbruget:

* Inddragelse af ledigt rum til dybstrøelse til kalve
* Opførelse af bygning med dybstrøelse til tyrekalvene (fleks gruppe, alle kvæg)
* Opførelse af stald med dybstrøelse til kalve eller med kælvningsfaciliteter (fleks gruppe, alle kvæg)
* Etablering af en 40 meter lang drivgang langs med stald 1
* Opførelse af en gastæt silo til opbevaring og tørring af ca. 1.000 tons korn

De ansøgte dyretyper og staldsystem ses i nedenstående tabel. Nudrift samt 8-års drift fremgår ligeledes af nedenstående.

|  |
| --- |
|  |
| Oversigt over dyretyper, staldsystem og produktionsareal i ansøgt drift, nudrift og 8-års drift (tabel fra husdyrgodkendelse.dk). |

###### Flexgrupper

Der søges om godkendelse til flexgrupper i alle staldafsnit. Ved beregning af emissioner fra anlægget tager modellerne automatisk udgangspunkt i den dyretype som afgiver det skrappeste krav eller højeste belastning. Det betyder, at beregninger i forhold til krav om BAT for ammoniak samt emission af lugt og ammoniak for ansøgninger hvori der indgår flexgruppe altid vil være en worst case beregning.

Det er ikke nødvendigvis den samme dyretype som indgår i beregning af hhv. lugt, ammoniak samt krav til BAT.

|  |
| --- |
|  |
| Oversigt over flexgrupper (fra husdyrgodkendelse.dk) |

Ressourceforbruget og produktion af husdyrgødning er forskellig for forskellige produktioner. I denne ansøgning er der taget afsæt i en forventet produktion med 600 malkekøer og 150 småkalve.

## Håndtering og opbevaring af husdyrgødning

##### Gødningsopbevaringsanlæg

På ejendommen er der 2 gyllebeholdere. Herudover ejer ansøger andre ejendomme hvor der er opbevaringskapacitet til rådighed. Alt flydende husdyrgødning køres til Vegger Biogasanlæg direkte fra fortank. Afgasset biomasse leveres retur i ejendommens tanke, samt til de eksterne tanke. Husdyrbrugets opbevaringsanlæg fremgår af nedenstående oversigt.

|  |  |  |  |  |
| --- | --- | --- | --- | --- |
| **Redegørelse for kapacitet til opbevaring af flydende husdyrgødning fra ejendommen** | | | | |
| **Beholder** | **Kapacitet (m3)** | **Overflade-areal (m2)\*** | **Teknologi** | **Yderligere krav**  **(gyllealarm m.v.)** | |
| **Gyllebeholder 1** | 3.000 | 580 | telt | Nej | |
| **Gyllebeholder 2** | 1.757 | 440 |  | Nej | |
| **Gyllebeholder 3** | - |  |  | Nej | |
| **Gyllebeholder 4**  *Ørndalsvej 4* | 1.840 |  |  | Nej | |
| **Gyllebeholder 5**  *Torndalsvej 7* | 3.000 |  | telt | Nej | |
| **Gyllebeholder 6**  *Hvalpsundvej 12\*\** | 800 |  |  |  | |
| **Gyllebeholder 7**  *Hvalpsundvej 12* | 2.500 |  |  |  | |
| **Gyllebeholder 8**  *Hvalpsundvej 12* | 3.000 |  |  |  | |
| **Kanaler + fortank** | 1.185 |  |  | Nej | |
| **I alt** | **15.782** |  |  |  | |
| \*Overfladearealet af beholderne er beregnet automatisk ved indtegning af beholderne i husdyr-godkendelse.dk. Overfladearealet af gødningsopbevaringsanlæg indgår i beregning af anlæggets samlede emission af ammoniak.  \*\* Det bliver produceret ca. 1.700 tons gylle på denne ejendom. Det ligger beslag på ca. 1.300 tons kapacitet. Til rest er der ca. 5.000 m3. | | | | |

Når en gyllebeholder er overdækket med telt, holdes regnvandet ude. Det betyder der er kapacitet til ca. 10 % mere gylle, hvilket i dette tilfælde svarer til 600 m3. Der er altså sammenlagt plads til 16.382 m3.

Dertil kommer ekstra plads på Ørnhøjvej 2, 9240 Nibe, hvor bedriften har 2 gyllebeholdere på hhv. 2.490 og 1.250 m3. På ejendommen er der et dyrehold på 348 kvier, som producerer ca. 2.200 m3 gylle årligt. Med 9 måneders opbevaringskapacitet til denne mængde, så bliver der således plads til 2.090 m3 på denne ejendom. I alt giver det altså 18.472 m3 opbevaringskapacitet på bedriften.

Beholderne der er opført efter 1. januar 2007 og som ligger indenfor en afstand af 300 meter fra et kategori 1 eller 2-naturområde skal være forsynet med fast overdækning jf. Husdyrgødningsbekendtgørelsen. Ingen af ejendommens beholdere er beliggende indenfor 300 m fra kategori 1- eller 2-natur.

På ejendommen er der en møddingsplads på ca. 17 x 13 m. Dybstrøelses opbevares på møddingspladsen hvor den hurtigst muligt bliver kørt til Vegger Biogasanlæg. Dybstrøelse bliver opbevaret efter reglerne i husdyrgødningsbekendtgørelsen. Ansøger forbeholder sig retten til at placere dybstrøelsen i markstak efter reglerne i husdyrgødningsbekendtgørelsen hvis det bliver nødvendigt. Møddingspladsen bliver dog nedlagt i forbindelse med udvidelsen. I stedet etableres der en plads, der overholder samme krav til opbevaring, hvor der i fremtiden skal være afhentningsplads for dybstrøelse, der køres til Vegger Biogasanlæg.

##### Krav vedr. alarm, barriere eller terrænændring

Gyllebeholderne ligger i en større afstand end 100 meter af en grøft/sø og udenfor et risikoområde (6 graders hældning på terræn). Der er derfor ikke krav til gyllealarm; beholderbarriere eller terrænændring.

|  |
| --- |
|  |
| Placering af gyllebeholder med højdekurver. |

##### Håndtering af husdyrgødning

Husdyrgødningen bliver opbevaret og håndteret efter bestemmelserne i Husdyrgødningsbekendtgørelsen. Flydende husdyrgødning ledes i lukkede rørføringer til fortank hvor det hentes af biogasanlæggets køretøjer, samtidigt med der bliver leveret afgasset biomasse i gyllebeholderne.

Der ansøges om muligheden for at sætte teltoverdækning på beholder 2. Teltoverdækningen anvendes ikke som ammoniakreducerende tiltag, og det vil stå ansøger frit for at etablere teltoverdækning eller ej. Teltoverdækning af en beholder giver ca. 10 % ekstra kapacitet i beholderen.

Gyllebeholder 2 har naturligt flydelag og gyllebeholder 1 er monteret med teltoverdækning. Omrøring sker normalt kun i forbindelse med at gyllebeholderne tømmes forud for udspredning. Gyllebeholderne tømmes med sugetårn til gyllevogn, som sikrer, at der ikke sker overløb i forbindelse på påfyldning af gyllevogn.

Dybstrøelsen lander på ejendommens møddingsplads inden den bliver kørt til biogasanlæg.

De ansøgte gyllebeholdere ligger over 100 m fra nærmeste vandløb/sø og over 300 m fra kategori 1 og 2 natur. Beholderne er ikke beliggende i risikoområde. Gyllebeholderne er således ikke omfattet af krav om gyllealarm, beholderbarriere eller terrænændring. Da beholderne anvendes til kvæggylle, er de ikke omfattet af kravet om fast overdækning indenfor 300 meter af nabobeboelse.

##### Forventet gødningsproduktion

Den forventede gødningsproduktion af gylle og dybstrøelse udgør:

|  |  |  |  |  |  |  |
| --- | --- | --- | --- | --- | --- | --- |
| **Antal** | **Dyretype** | **Staldsystem** | **Gylle/dyr** | **Dybstrøelse/**  **dyr** | **gylle** | **dybstrøelse** |
| 550 | årskøer | Gylle | 32,06 |  | 17.633,0 |  |
| 50 | årskøer | Dybstrøelse |  | 16,21 |  | 810,5 |
| 125 | årsopdræt 0-6 mdr | Dybstrøelse |  | 1,89 |  | 236,0 |
| 25 | årsopdræt 6-27 mdr | Gylle | 6,44 |  | 161,0 |  |
|  | **TOTAL** |  |  |  | **17.794,0** | **1.046,5** |

|  |
| --- |
| Et estimat af den producerede mængde gylle med det forventede dyrehold. Vand fra vask af malkeanlæg er medregnet i beregningen. Da der i ansøgt drift ansøges om at anvende en fleksibel sammensætning af dyreholdet, er ovenstående udelukkende et estimat. Der kan derfor forekomme udsving i gylleproduktionen afhængig af dyreholdets sammensætning. |

Vand fra ensilageopbevaringsanlægget bliver ledt til separat brønd, hvorfra restvandet sprinkles ud på græsmarkerne omkring ejendommen. Vand fra møddingspladsen ledes til gyllesystemet. Der kommer ca. 150 m3. Da alt flydende husdyrgødning leveres til biogasanlæg og der modtages afgasset biomasse i forholdet 1:1, så skal der opbevares 17.950 m3 på bedriften.

Der er således opbevaringskapacitet til mere end 12 måneder. Da der er opbevaringskapacitet til mere end 9 måneder, vurderes det, at der er tilstrækkelig med opbevaringskapacitet.

### Ventilation

Staldanlægget er naturligt ventileret.

## Bygningsmæssige ændringer og anlægsarbejde (B2)

##### Staldanlæg

Der opføres 2 nye stalde. En stald til tyrekalve, hvor der bliver udvendigt foderbord. En stald med dybstrøelse og udvendigt foderbord til enten småkalve eller til drægtige køer/kvier.

##### Gødningsopbevaring

Når kalvestalden skal opføres, så nedrives den gyllebeholder 2. Ellers ændres der ikke i gødningsopbevaringsanlæg i forbindelse med det ansøgte.

##### Foderopbevaring

Der skal opføres en kornsilo og den allerede godkendte ensilagesilo skal ligeledes opføres.

##### Anlægsarbejde

Se ovenfor, kornsilo, ensilageplads og stald til tyrekalve og stald til kalve/drægtige kvier og køer. Kornsiloen bliver med en diameter på ca. 15 meter og en totalhøjde på ca. 13,5 meter inkl. sokkel. Den lille gyllebeholder samt gyllebeholder 2 bliver nedrevet i forbindelse med opførelse af kalvestalden. Slutteligt etableres der en udvendig drivvej langs med stald 1, som bliver med fast bund med afløb til gyllesystemet og en ny plads til læsning af dybstrøelse.

### Erhvervsmæssig nødvendighed

Kornsiloen opføres, da fodringsstrategien er ændret på bedriften. Der skal være mere selvforsyning med korn. I dette høstår forventes der et kornudbytte på ca. 600 tons og i fremtiden op til ca. 1.000 tons. Da kornsiloen opføres med en kapacitet på 1.000 tons, så svarer det til den forventede producerede mængde.

Ensilageopbevaringsanlægget udvides for at kunne opbevare alt grovfoderet og skabe en optimal logistik når der skal blandes foder til besætningen.

Opførelse af stalden til tyrekalve er nødvendig, da tyrekalvene nu skal være på bedriften 2-3 uger inden de bliver solgt til en slagtekalveproducent.

Opførelse af kalvestalden er nødvendig, da bedriften skal leve op til reglerne i bekendtgørelse om dyrevelfærdsmæssige mindstekrav til hold af kvæg, hvor der skal være særlige faciliteter til højdrægtige kvier og køer. Byggeriet opføres indenfor normalt byggefelt.

Den ansøgte ændring er derfor erhvervsmæssig nødvendig.

## Produktionsmæssig sammenhæng med andre husdyrbrug (B3)

Ansøger driver også husdyrproduktion på Ørnhøjvej 2, 9240 Nibe og Hvalpsundvej 12, 9240 Nibe. Ejendommene drives i samdrift. Ejendommene er dog ikke teknisk og forureningsmæssigt forbundne og skal derfor vurderes hver for sig.

## Husdyrbruget og det ansøgtes beliggenhed (B4)

### Landskabs- og planmæssige forhold

##### Landskab

Husdyrbruget er beliggende i det åbne land i et område med spredt bebyggelse. Der er ca. 180 meter til nærmeste nabo mod nord (målt fra kornsiloen) og ca. 2.500 meter til den samlede bebyggelse i Bislev og ca. 4.100 meter til byzonen i Vegger.

Ejendommen ligger fint placeret ud til Hvalpsundvejen, hvilket giver en let og uproblematisk adgang til ejendommen. Fra vejen kan man se bygningernes gavle, samt stuehuset bag haven. Mod nord er der et øst/vest gående læhegn, som skjuler indsynet til ejendommen.

Kornsiloen opføres i tilknytning til eksisterende bygning og udenfor beskyttelseslinjen til fredet fortidsminde.

Opførelse af støbt plads til kalvehytter sker lige bag stald 1 og kan ikke ses fra omgivelserne. Pladsen ligger indenfor beskyttelseslinjen af det fredede fortidsminde lige øst for ejendommen og der søges derfor dispensation til at anlægget denne plads.

Ensilagesiloen er godkendt i den nuværende miljøgodkendelse. Den opføres i tilknytning til de nuværende siloer. Ensilagesiloens yderste 5 meter ligger indenfor beskyttelseszonen af det fredede fortidsminde. Der er dog givet dispensation i den nuværende miljøgodkendelse.

Det nye byggeri opføres i tilknytning til eksisterende byggeri. Byggeriet ligger indenfor ejendommens eksisterende byggefelt og vil derfor ikke fremstå markant synligt for omgivelserne. Det vil heller ikke påvirke indsynet til det fredede fortidsminde bag ejendommen.

##### Ansøgning om dispensation til Naturbeskyttelseslovens § 18 stk. 1 – fredet fortidsminde, jf. lovens § 65 stk. 2

I denne ansøgning om miljøgodkendelse søges der om tilladelse til opførelse af stald til tyrekalve og en stald til kalve/drægtige køer/kvier, da de begge ligger indenfor beskyttelseslinjen af det fredede fortidsminde lige øst for ejendommen.

Til sagsbehandlingen skal Aalborg kommune tage hensyn til at udsynet til fortidsmindet fra offentlig vej i forvejen er meget begrænset. Desuden skal der ligges vægt på, at etableringen sker bag nuværende bygninger og derfor ikke vil kunne ses udefra og ikke vil have nogen indflydelse på indsynet til det fredede fortidsminde.

Produktionsarealet ændres ikke væsentligt med denne ansøgning. Dyrene, der skal opstaldes i de nye stalde, er enten små eller højdrægtige kvier/køer, der ikke fordres så intenst. Det vurderes derfor, at staldforøgelsen ikke vil påvirke fortidsmindet. Særligt fordi, der allerede i dag er bygninger, der i samme afstand med en mere intensiv produktion.

##### Forholdet til Kommuneplan

Ejendommen ligger i et område, der ifølge kommuneplanen har følgende udpegninger:

|  |  |
| --- | --- |
| **Aktuelle udpegninger i kommuneplanen** | **Retningslinjer i kommuneplanen/Formål med udpegningen** |
| Større sammenhængende landskaber | De større uforstyrrede landskaber, der er afgrænset på ovenstående kort, skal så vidt muligt friholdes for etablering eller udvidelse af anlæg og støjkilder med en stor påvirkning af omgivelserne. Kan et anlæg ikke undgås, skal det placeres og udformes, så det præger landskabet mindst muligt. |

|  |
| --- |
|  |
| Klip fra plandata.dk, der viser ejendommens placering i det i kommuneplanen udpegede område ”større sammenhængende landskab”. |

I bemærkningerne til retningslinjen fremgår det, at det kendetegnende ved området er fraværet af dominerende anlæg, der tjener regionale eller nationale formål, men de uforstyrrede landskaber rummer lokalt orienterede anlæg, det vil sige også forsyningsanlæg, virksomheder osv. knyttet til lokalsamfundet.

##### Bygge- og beskyttelseslinjer, fredede områder, kulturarvsarealer

Der er kun vurderet på nybyggeri. Nybyggeriets placering ift. beskyttelseslinjer m.v. er opsummeret i nedenstående tabel.

|  |  |  |  |  |
| --- | --- | --- | --- | --- |
| **Beskyttelseslinje** | **Ligger det ansøgte nybyggeri**  **Indenfor beskyttelsen?** | | | **Evt. afstand** |
| **Nej** | **Ja** | **Delvist** |
| Søbeskyttelseslinje |  |  |  |  |
| Åbeskyttelseslinje |  |  |  |  |
| Skovbyggelinje |  |  |  |  |
| Kirkebyggelinje |  |  |  |  |
| Klitfredning |  |  |  |  |
| Strandbeskyttelseslinje |  |  |  |  |
| Kystnærhedszone |  |  |  |  |
| Fortidsmindebeskyttelseslinje |  |  |  |  |
| Beskyttelse sten- og jorddiger |  |  |  |  |
| Kulturarvsarealer |  |  |  |  |
| Fredet område |  |  |  |  |
| Ikke-fredede fortidsminder |  |  |  |  |

Det ansøgte ligger inden for kystnærhedszonen. Kystnærhedszonen uden for udviklingsområder skal bl.a. søges friholdt for bebyggelse og anlæg, som ikke er afhængige af kystnærhed. Da der er tale om udvidelse af en eksisterende produktion, vurderes det ikke at det ansøgte er i strid med bestemmelserne for kystnærhedszonen.

Husdyrbrugets placering ift. beskyttelseslinjer m.m. ses på nedenstående figur.

|  |
| --- |
|  |
| Husdyrbrugets placering ift. beskyttelseslinjer, fredninger, diger, fortidsminder og kulturarvsarealer (kort fra husdyrgodkendelse.dk). Den gule linje er kystnærhedszonen og cirklerne er beskyttelseszonen om de fredede fortidsminder. |

#### Vurdering af landskabs- og planmæssige forhold

Vurderingen går udelukkende på nybyggeri. Kalvestalden og stalden til tyrekalve ligger beskyttet bag ejendommens nuværende bygningsmasse, så det vurderes at disse ikke kan påvirke landskabet negativt. Kornsiloen ligger i tilknytning til eksisterende bygning og bliver skjult af eksisterende bevoksning mod nord. Det vurderes at den ikke vil påvirke landskabet negativt. Etableringen af ensilagesiloen sker i tilknytning til de eksisterende siloer og vil derfor ikke påvirke landskabet negativt. Ændringerne på ejendommen er i øvrigt vurderet som passende ind i retningslinjerne i kommuneplanen.

### Generelle afstandskrav (§§ 6, 7 og 8)

Afstandene til de i Husdyrbruglovens §§ 6, 7 og 8 nævnte områder fremgår af nedenstående tabeller.

|  |  |  |  |
| --- | --- | --- | --- |
| Afstande og afstandskrav jf. husdyrbrugloven § 6  *(Gælder kun etablering af husdyranlæg og gødnings- og ensilageopbevaringsanlæg på husdyrbrug og udvidelse eller ændring heraf, der medfører forøget forurening)* | | | |
|  | **Afstandskrav** | **Placering** | **Aktuel afstand** |
| Eksisterende eller ifølge kommuneplanens rammedel fremtidigt byzone- eller sommerhusområde | 50 m | Vegger | Ca. 4.100 m |
| Område i landzone, der i lokalplan er udlagt til boligformål, institution, rekreative formål etc. | 50 m | Bislev | Ca. 2.500 m |
| Nabobeboelse | 50 m | Hvalpsundvej 13 | Ca. 180 m |
| Forbudszoner jf. husdyrbrugloven § 7 | | | |
| Afstand til kategori 1-natur | Min. 10 m |  | > 1.500 m |
| Afstand til kategori 2-natur | Min. 10 m |  | > 1.000 m |

|  |  |  |
| --- | --- | --- |
| Afstande og afstandskrav jf. husdyrbruglovens § 8  *(Gælder kun etablering af husdyranlæg og gødnings- og ensilageopbevaringsanlæg på husdyrbrug og udvidelse eller ændring heraf, der medfører forøget forurening)* | | |
|  | Afstandskrav (m) | Aktuel afstand (m) |
| Ikke-almene vandforsyningsanlæg | Min. 25 | Mindre end 25 meter\* |
| Almene vandforsyningsanlæg | Min. 50 | > 25 meter |
| Vandløb, herunder dræn og søer | Min. 15 | > 15 meter |
| Offentlig vej og privat fællesvej | Min. 15 | > 15 meter |
| Levnedsmiddelvirksomhed | Min. 25 | - |
| Beboelse på samme ejendom | Min. 15 | > 15 meter |
| Naboskel | Min. 30 | > 30 meter |
| Afstandskrav nyetablering af opbevaringsanlæg til flydende husdyrgødning § 8 | | |
| Vandløb, herunder dræn og søer | Min. 100m | Ca. 700 meter |

\* Se beskrivelsen herunder

Den nye dybstrøelsesboks tages i brug indenfor 25 meter af vandboringen, som ligger i gårdspladsen. Boringen er dog beskyttet mod påkørsel og der er en 10 meter grusbelagt kørselsflade mellem boringen og staldbygningen. Der er allerede dybstrøelsesbokse i bygningen og den nye boks ligger i samme afstand og er udformet på samme måde som de eksisterende. Der er i øvrigt en afløbsrende foran boksene således at alt væske bliver opsamlet og ledes i lukkede ledninger til gyllesystemet.

#### Vurdering

Afstandskravene i §§6 og 7 er alle opfyldt. Afstandskravene i § 8 er delvist opfyldt.

Afstandskravet til vandboringen i gårdspladsen kan ikke overholdes med det vurderes at de foranstaltninger, der allerede er taget i stalden til opsamling af væske og som bliver videreført på de sidste 3,2 meter er tilstrækkelig til at sikre mod forurening af vandboringen.

##### Ansøgning om dispensation fra afstandskrav til vandboring

Der søges om dispensation fra afstandskravet til vandboring. Der skal inddrages en kalveboks på 3,2 meter i bredden og 8 meter i dybden. Boksen ligger i umiddelbar tilknytning til de eksisterende dybstrøelsesbokse.

Opsamlingsristen foran boksene føres videre til de sidste 3,2 meter, således det sikres at al væske bliver opsamlet og ledt til gyllesystemet.

Alternativt kunne ansøger opføre en ny lille bygning på 25 m2. Det vil dog være vanskeligt at finde en passene placering til denne bygning og det vil ikke være proportionalt at opføre en bygning af denne størrelse.

Bliver småkalvene fordelt flere steder på ejendommen, så medfører det uhensigtsmæssige arbejdsmønstre. Resurseforbruget af tid vil stige, hvilket ikke er bæredygtigt.

## Husdyrbrugets ammoniakemission (B5, D1b, D1c)

Emissionen af ammoniak fra det ansøgte projekt fremgår af beregninger i husdyrgodkendelse.dk, se nedenstående tabel.

|  |
| --- |
|  |
| Det samlede resultat af ammoniakberegningerne i husdyrgodkendelse.dk. |

### Ammoniakdeposition til naturområder

Der er i husdyrgodkendelsesbekendtgørelsen fastsat grænser for, hvor meget et husdyrbrug må påvirke omkringliggende natur med ammoniak. I Husdyrgodkendelse.dk beregnes hvor stor en del af husdyrbrugets ammoniakemission der afsættes på omkringliggende ammoniakfølsom natur.

De ammoniakfølsomme naturområder opdeles i kategori 1-natur, kategori 2-natur og kategori 3-natur samt øvrig natur der er vejledende udpeget efter naturbeskyttelseslovens §3 (§3-natur). I husdyrgodkendelse.dk regnes der på hvor stor en del af husdyrbrugets ammoniakemission der afsættes på omkringliggende natur. Naturområderne er udpeget i henhold til naturbeskyttelseslovens §3. Udpegningerne er vejledende for alle naturtyper.

Den totale ammoniakdeposition samt merdepositionen i forhold til nudriften og i forhold til driften for 8 år siden på de afsatte naturpunkter ses i nedenstående tabel. For øvrige detaljer om ammoniakdeposition, se ansøgningsskemaet i husdyrgodkendelse.dk.

|  |
| --- |
|  |
| Resultat af beregninger af ammoniakdeposition i de afsatte naturpunkter (fra husdyrgodkendelse.dk) |

##### Kategori 1 natur (1.x punkter)

Kategori 1-natur er ammoniakfølsomme naturtyper herunder habitatnaturtyper samt §3 beskyttede heder og overdrev, beliggende i internationale naturbeskyttelsesområder (Natura 2000 områder).

|  |
| --- |
|  |
| Kort over nærmeste kategori 1 natur (fra husdyrgodkendelse.dk). Evt. øvrige afsatte naturpunkter kan ses i ansøgningsskemaet på husdyrgodkendelse.dk. |

Nærmeste kategori 1 natur er et surt overdrev beliggende ca. 1.500 m vest for anlægget.

Jf. Husdyrgodkendelsesbekendtgørelsen § 26 må totaldepositionen til kategori 1 ikke overstige følgende værdier:

* 0,2 kg N/ha/år, hvis der er >1 andet husdyrbrug[[1]](#footnote-1) i nærheden.
* 0,4 kg N/ha/år, hvis der er 1 andet husdyrbrug i nærheden.
* 0,7 kg N/ha/år, hvis der ikke er andre husdyrbrug i nærheden.

Der er ikke andre husdyrbrug der påvirker de samme naturpunkter jf. kumulationsradius i husdyrgodkendelse.dk.

Den beregnede totaldeposition i de afsatte kategori 1 naturpunkter er på højst 0,1 kg N/ha/år. Da totaldepostionen er under 0,2 kg N/ha/år er kravet til N-deposition, uanset kumulation, overholdt. Der er derfor ikke vurderet på kumulation i forhold til andre husdyrbrug.

##### Kategori 2 natur (2.x punkter)

Kategori 2-natur er nærmere bestemte ammoniakfølsomme naturtyper, der ligger uden for internationale naturbeskyttelsesområder. Det er højmoser, lobeliesøer, heder der er større end 10 ha, og som er omfattet af naturbeskyttelseslovens § 3 og overdrev der er større end 2,5 ha og som er omfattet af naturbeskyttelseslovens § 3.

|  |
| --- |
|  |
| Kort over nærmeste kategori 2 natur (fra husdyrgodkendelse.dk). Evt. øvrige afsatte naturpunkter kan ses i ansøgningsskemaet på husdyrgodkendelse.dk. |

Nærmeste kategori 2 natur er et overdrev beliggende ca. 1.000 meter sydøst for ejendommen. Det er dog overdrevet mod vest, der påvirkes mest på trods af at afstanden dertil er ca. 300 meter længere.

Ifølge Husdyrgodkendelsesbekendtgørelsen må totaldepositionen til kategori 2 natur ikke overstige 1,0 kg N/ha/år.

Den beregnede totaldeposition til de afsatte kategori 2 naturpunkter er på 0,2 kg N/ha/år. Kravet til totaldepositionen er derfor overholdt.

##### Kategori 3 natur (3.x punkter)

Kategori 3-natur er ammoniakfølsom skov og ammoniakfølsomme heder, moser eller overdrev omfattet af naturbeskyttelseslovens §3, der ikke er omfattet af kategori 1-natur eller kategori 2-natur.

|  |
| --- |
|  |
| Kort over nærmeste kategori 3 natur samt vejledende registreret §3 natur (fra husdyrgodkendelse.dk). Evt. øvrige afsatte naturpunkter kan ses i ansøgningsskemaet på husdyrgodkendelse.dk. |

Nærmeste kategori 3 natur er en mose beliggende ca. 450 m sydøst for anlægget.

Den beregnede merdepositionen i de afsatte kategori 3 naturpunkter overstiger ikke 1,0 kg N/ha/år. Da der ikke kan stilles et krav for merdepositionen af ammoniak på under 1,0 kg N/ha/år for kategori 3 natur, er dette ikke vurderet yderligere.

##### Øvrig beskyttet natur

Ud over natur defineret under kategori 1,2 og 3 skal der foretages en vurdering af om merdeposition på andre naturtyper, som er vejledende udpeget i henhold til naturbeskyttelseslovens § 3 kan føre til tilstandsændringer. Med henvisning til beskyttelsesniveauet for kategori 3-natur anses merdepositioner under 1 kg N/ha/år ikke at kunne føre til tilstandsændringer. Der er ikke andre naturområder end de i forvejen beskrevne og derfor vurderes det, at ændringen ikke vil medføre tilstandsændringer i øvrig beskyttet naturområder.

### Bilag IV-arter (D1b)

Der er foretaget en søgning i naturdata.dk i en radius af ca. 1.250 m fra ejendommen (se nedenstående figur).

|  |
| --- |
|  |
| Resultat af søgningen på fund af bilag IV-arter i en radius af ca. 1,25 km fra ejendommen (kort fra naturdata.dk). |

I ovenstående område er der ud fra oplysningerne på naturdata.dk fundet følgende arter omfattet af Habitatdirektivets bilag IV:

|  |  |
| --- | --- |
| Bilag IV-art | Yngle- og rasteområder |
| Stor Vandsalamander | Stor vandsalamander er knyttet til vandhuller, og levestederne på land ligger oftest nær vandhullet. |
| Spidssnudet frø | Spidssnudet frø yngler i forskellige vådområder. Det foretrukne ynglehabitat er vandhuller som indgår i sammenhængende naturområder, især enge og moser. Rasteområderne for Spidssnudet frø er især fugtige områder, bl.a. enge og moser omkring ynglevandhullerne. |

Nærmeste kendte forekomst er af Stor Vandsalamander og Spidssnudet Frø er i et vandhul ca. 750 meter øst for husdyrbruget. Der er ligeledes registreret forekomster af disse arter i søer i periferien af den undersøgte cirkel.

#### Vurdering af ammoniakdeposition til naturområder

Grænseværdier vedr. totaldeposition af ammoniak overholdes for kategori 1- og 2-natur. Grænseværdierne er fastsat efter et forsigtighedsprincip i forhold til at sikre, at der ikke sker negative tilstandsændringer. Merdepositionen på kategori 3-natur er under 1 kg N/ha/år, hvilket ligeledes ikke bør bidrage til en negativ tilstandsændring.

Ammoniakbidrag på de øvrige nærtliggende registrerede §3-naturtyper vurderes heller ikke at være væsentlig, da søerne/engen i området ikke vurderes at være ammoniakfølsomme og merdepositionen er under 1 kg N/ha/år.

Nærmeste kendte forekomst af bilag IV-arter er de omkringliggende små søer i en afstand af 800-1.200 meter fra husdyrbruget. Arterne er tilknyttet våde områder. Udvidelsen af dyreholdet er yderst begrænset, så det vurderes at det ikke vil få negativ konsekvens for levestederne for disse arter.

Der er ikke viden om forekomst af flagermus på husdyrbruget. Det er yderst begrænser hvor mange træer, der skal fældes for at skabe den fornødne plads til kornsiloen og der skal ikke nedrives bygninger i forbindelse med det ansøgte projekt. Derfor forventes projektet ikke at påvirke levestederne for evt. arter af flagermus.

Potentiel forekomst i området af bilag IV-arter vurderes knyttet til områdets beskyttede naturarealer, småskove, vandløb og ikke dyrkede arealer i øvrigt. Da det ansøgte overholder Husdyrgodkendelsesbekendtgørelsens krav til ammoniakdeposition, vurderes det ansøgte projekt at have en neutral effekt på levesteder samt yngle- og rasteområder for bilag IV-arter.

## Husdyrbrugets lugtemission (B6, D1b, D1c)

Lugt i forhold til omkringboende beregnes ud fra staldanlæg til dyrehold. Lugtgener fra opbeva-ringsanlæg samt lugtgener, som kan forekomme i forbindelse med udbringning, indgår ikke i lugtberegningerne, og håndteres derfor primært ved hjælp af generelle regler i husdyrgødnings-bekendtgørelsen.

Lugtbidraget fra staldanlægget afhænger af kvadratmeter produktionsareal, gulvtype og dyre-type. Den vægtede gennemsnitsafstand for lugt er beregnet fra anlæggets lugtcentrum i forhold til den fysiske indtegning i husdyrgodkendelse.dk og kvadratmeter produktionsareal pr. staldafsnit.

Der foretages lugtberegninger til byzone, samlet bebyggelse og enkelt bolig. De tre kategorier er defineret i husdyrgødningsbekendtgørelsen:

|  |  |
| --- | --- |
|  | **Byzone**  Eksisterende og ifølge kommuneplanens rammedel fremtidig byzone eller sommerhusområde |
|  | **Samlet bebyggelse**  Område i landzone, der i lokalplan er udlagt til boligformål, blandet bolig- og erhvervsformål eller til offentlige formål med henblik på beboelse, institutioner, rekreative formål og lign.  eller  Beboelsesbygninger i samlet bebyggelse i landzone |
|  | **Enkelt bolig**  Beboelsesbygninger på ejendomme uden landbrugspligt, der ikke ejes af den ansvarlige for driften af husdyrbruget |

Beliggenheden af naboer, samlet bebyggelse og by i forhold til husdyrbruget fremgår af kortet nedenfor.

|  |
| --- |
|  |
| Husdyrbrugets placering i forhold til enkelt bolig, samlet bebyggelse og byzone. |

##### Kumulation

Hvis der er andre husdyrbrug nærmere end 300 m fra samme punkt i byzone, sommerhusområde, lokalplanlagt boligområde i landzone, samlet bebyggelse m.v., eller nærmere end 100 m fra samme punkt på en enkeltbolig skal geneafstanden forøges med hhv. 10 pct., hvis der er 1 husdyrbrug med en ammoniakemission på mere end 750 kg NH3-N pr. år, og 20 pct., hvis der er 2 eller flere husdyrbrug med en ammoniakemission på mere end 750 kg NH3-N pr. år. Der ligger et husdyrbrug på Hvalpsundvej 12, men centrum af dette staldanlæg ligger udenfor 100 meter af enkeltboligen. Der er derfor ikke regnet med kumulation i lugtberegningen.

##### Lugtgeneberegninger

Den vægtede gennemsnitsafstand af staldenes lugtcentrum til de afsatte punkter er beregnet i ansøgningssystemet. Beregningerne i husdyrgodkendelse.dk viser at det ansøgte overholder Husdyrbruglovens lugtgenekriterier, se nedenstående tabel.

|  |
| --- |
|  |
| Tabel over lugtberegninger fra husdyrgodkendelse.dk |

#### Vurdering af lugtgener for omboende

Beregninger af lugtgeneafstande i husdyrgodkendeles.dk viser, at det ansøgte overholder kravene til lugtgeneafstand. Det vurderes derfor, at der ikke er risiko for, at der kan opstå væsentlige lugtgener ved nabobeboelser, byzone eller samlet bebyggelse som følge af det ansøgte.

## Øvrige emissioner og potentielle genepåvirkninger (B7, D1b, D1c)

### Støj

Der malkes to gange dagligt: 0300-0700 og 1500-1900. Der ændres ikke ved dette. Støjen ved malkningen kommer fra vakuumpumpen og kompressor, der er placeret i isoleret stålkasse ved tankrummet.

Foderet blandes dagligt i en traktordrevet foderblander. Blandingen af foder sker ved ensilagepladsen. Det sker hver formiddag og varigheden er ca. 3 timer inklusive fodring. Der ændres ikke noget ved nuværende praksis.

Der vil komme støj fra den nye blæser på kornsiloen. Blæseren vil være i drift lige når kornet bliver hjemtaget og i korte perioder hen over efteråret/vinteren. I høst vil den være i drift udenfor perioden 0700 – 1800, men typisk ikke efter 2200.

Der kan forventes støj fra transport i forbindelse med daglig kørsel, samt periodevis i forbindelse med udbringning af gylle og ved ensilering.

Soyaskrå og kalvefoder bliver blæst ind i fodersiloerne. Skrå en per måned og kalvefoder en per anden måned. Varighed 20 minutter (18 tons). Det sker på hverdage indenfor normal arbejdstid.

#### Vurdering af støjgener

Typen af støj fra virksomhedens aktiviteter på ejendommen ændres ikke i forbindelse med den søgte ændring, dog bliver der tilføjet en ny støjkilde i form af blæseren på kornsiloen. Men afstanden til nærmeste nabo er lang, så det forventes derfor ikke at ændringerne vil øge støjgener til omgivelserne væsentligt.

### Støv

I forbindelse med levering af foder og mineraler kan der opstå støvgener, hvilket dog oftest er af begrænset karakter. De interne transportveje er centralt placeret mellem bygningerne på ejendommen, som afskærmer omgivelserne fra eventuelle støvgener.

#### Vurdering af støvgener

Der sker ikke ændringer i den nuværende praksis vedr. transporter, som vurderes at kunne give anledning til støv. Der er langt til nærmeste nabo, som ligger nord for ejendommen og derfor vurderes det at støv fra virksomhedens aktiviteter ikke vil give forøgede gener.

### Rystelser

Der vil være kørsel med fodervognen dagligt. Der vil ligeledes være sæsonbaseret udbringning af husdyrgødning, kørsel i forbindelse med høst m.v., samt oplagring af ensilage. Det sker med store landbrugsmaskiner. Herudover vil der være transport med foder flere gange om måneden og transport af mælk flere gange ugentligt. Disse transporter foregår med lastbil.

#### Vurdering af gener fra rystelser

Ansøgningen ændrer ikke på antallet af transporter og forventes derfor ikke at bidrage til øgede gener.

### Lys

Der er lysstyret belysning på vestenden af kostalden, tankrummet og maskinhuset. Disse lamper er altid tændt når der er mørkt.

Der er arbejdsbelysning ved ensilagesiloerne. Det tændes manuelt når der er behov for det.

I forbindelse med udvidelsen ændres der ikke på lyskilder, som evt. kan virke generende for naboer eller passerende trafik.

#### Vurdering af lyspåvirkninger

Der ændres ikke på lyskilder i forbindelsen med udvidelsen af dyreholdet. Det vurderes derfor ikke at lys fra anlægget vil bidrage til forøgede gener.

### Skadedyr

Der er aftale med et firma ift. Skadedyrsbekæmpelse. Herudover holdes der rent på ejendommen. Dybstrøelsen ligger aldrig mere end 1 til 2 dage inden den bliver kørt til biogasanlæg.

#### Vurdering af skadedyr

Det vurderes at bedriftens tiltag til forebyggelse og bekæmpelse af fluer og skadedyr er tilfredsstillende.

### Transporter

Til og frakørsel til ejendommen foregår fra Hvalpsundvej. Se nedenstående tabel for redegørelse af antallet af transporter til og fra ejendommen. Der ændres ikke på transporterne ved denne udvidelse.

|  |  |  |
| --- | --- | --- |
| Art | Antal transporter årligt | Tidsrum for transport |
| Mælk | 183 | Varierende |
| Levering af foder | 36 | Hverdage, oftest indenfor normal arbejdstid |
| Levering af mineraler | 12 | Hverdage, oftest indenfor normal arbejdstid |
| Egen foderproduktion | 270 | Sæsonbetonet, foregår alle ugens dage |
| Levering af brændstof | 12 | Hverdage, oftest indenfor normal arbejdstid |
| Dyr til slagteri | 12 | Hverdage, oftest indenfor normal arbejdstid |
| Udbringning af gylle  (kapacitet 25 t) | 190 | Sæsonbetonet. Vil foregå primært i hverdage, men vil også finde sted i weekender/helligdage afhængig af vejrforhold. |
| Gylle til/fra biogas  (kapacitet 40 t) | 450 |  |
| Dybstrøelse til biogas | 60 |  |
| Transport af dyr | 52 | Hverdage, oftest indenfor normal arbejdstid. Transporter til/fra Ørnhøjvej 2 og Hvalpsundvej 12 |
| Døde dyr | Efter behov | Hverdage i normal arbejdstid |

Der bliver afhentet gylle en gang om ugen (pt. om mandagen). Der bliver kørt 12 læs til biogasanlæg.

Dybstrøelsen leverer ansøger selv til biogasanlæg.

Der vil i perioder være flere transporter, eks. ved udbringning og når der ensileres. Det samlede antal årlige transporter med grovfoder vil være ca. 270.

En maskinstation udbringer afgasset biomasse. Det sker med moderne udstyr og efter reglerne i husdyrgødningsbekendtgørelsen. Den afgassede biomasse transporteres i vogne med 25-28 tons pr vogn.

Der vil i perioder være flere transporter, eks. ved udbringning og når der ensileres. Udbringning og ensilering sker normalt i hverdage og indenfor normal arbejdstid, men ansøger forbeholder sig muligheden for at køre husdyrgødning ud samt ensilere i weekender og udenfor normal arbejdstid, afhængigt af vejrforholdene. Dette forbehold tages bl.a. for i at optimere udbringningen i forhold til planternes optagelse af husdyrgødningens næringsstoffer og herunder at mindske ammoniakfordampningen og lugtemissionen.

#### Vurdering af transporter

Det er forventeligt med en del trafik i forbindelse med en virksomhed af denne størrelse. Antallet af transporter med grovfoder vil stige når den nye ensilagesilo tages i brug. Der vil ikke ske mærkbare ændringer i nuværende antal transporter og med de hensyn der tages vurderes det ikke at omfanget af transporter vil antage et omfang, der vil være til væsentlig gene for de omboende.

### Egenkontrol

Ansøger leverer mælk til Arla (Arlagården plus) og er derfor underlagt kvalitetsprogrammet Arlagården[[2]](#footnote-2).

Ansøger får foretaget analyse af alt grovfoderet og laver en foderplan i samråd med fodringsrådgiver. Foderplanen bliver løbende justeret på baggrund af analyserne samt på baggrund af de endagsfoderkontroller, der bliver foretaget jævnligt.

I samråd med en planteavlsrådgiver bliver der hvert år lavet en dyrkningsplan og gødningsplan. Bedriftens brug af handelsgødning og husdyrgødning bliver hvert år indberettet til Miljø- og Fødevareministeriet.

En maskinstation foretager det meste af arbejdet i marken.

Bedriften indgår i en sundhedsaftale med dyrlægen. Der er derfor mindst 1 besøg hver uge af dyrlægen.

## Reststoffer, affald og naturressourcer (B8, D1b, D1c)

### Døde dyr

Døde dyr afhentes af DAKA, i henhold til gældende regler. Pladsen er ved vandboringen og er cementeret og indhegnet.

### Affald

Oversigt over affaldstype, samt håndtering og bortskaffelse fremgår af nedenstående tabel.

|  |  |
| --- | --- |
| Affaldstype | Håndtering og bortskaffelse |
| Restaffald  - landbrugsplastic | Opsamles i en container ved silopladsen. Der er aftale med Marius Pedersen om hentning og tømning af containeren. |
| Klinisk risikoaffald  - medicinrester  - brugte kanyler | Dyrlægen tager dette med retur og den kommunale indsamlingsordning |
| Spildolie, oliefiltre | Opbevares på spildbakke. Spildolie og brugte oliefiltre hentes af leverandør. |
| Lysstofrør, glas mv. | Afleveres på genbrugsstation. |
| Jern og metal | På pladsen ved gyllebeholderen. Bortskaffes til skrothandler. |

Der henvises desuden til Aalborg Kommunes affaldsregulativ for erhvervsaffald.

### Olie- og kemikalieforbrug

##### Olieforbrug

Der anvendes dieselolie til drift af landbrugsmaskiner. Forbruget varierer over året afhængigt af sæson.

Dieselolie opbevares i en godkendt tank i maskinhuset. Tanken er placeret på fast gulv. Der anvendes ca. 40.000 liter årligt og det ændres der ikke på.

##### Kemikalieforbrug

Husdyrbrugets forbrug af kemikalier er primært i form af sprøjtemidler til markbrug. Kemikalierne bliver opbevaret på en anden ejendom.

### Energiforbrug

Elektricitet anvendes til malkning, nedkøling af mælk, gyllepumpning samt belysning. Det forventes at stige en smule, da der opføres en kornsilo med et energiforbrug. Det forventede forbrug estimeres til ca. 325.000 kWh pr. år.

#### Vurdering af energiforbrug

Husdyrbrugets klimapåvirkning søges begrænset ved at minimere elforbruget via nedenstående tiltag:

* Der er frekvensstyring på vakuumpumpen
* Der er frekvensstyring på mælkepumpen
* Der er frekvensstyring på vandpumpen i vandværket
* Staldene er med naturlig ventilation og der er derfor ikke energiforbrug til dette
* En del af den udendørs belysning er sensorstyret
* Varmen fra nedkølingen af mælken genanvendes til opvarmning af forbrugsvand

Herudover skiftes til LED belysning løbende i alle bygninger.

### Vandforbrug og påvirkning af vandressourcen

Stalden forsynes af vand fra egen boring. Det estimeres at vandforbruget vil være ca. 20.500 m3/år til besætningen og husstanden. Dertil kommer markbehandlinger, som udgør ca. 1.000 m3. Med udvidelsen stiger vandforbruget en smule, hvilket er indregnet i de angivne 21.500 m3.

Husdyrbrugets vandforbrug søges begrænset via nedenstående tiltag:

* Dagligt efterses drikketrugene 2 gange og eventuelle lækager repareres straks
* Vaskevand fra rengøring af mælketank og malkeanlæg genanvendes til.
* Vand fra forkøling af mælken anvendes til vask af malkestalden, malkeanlægget og køletanken.
* Der er svømmere i alle drikketrug, så vandet ikke løber over og trugene altid er fyldt med vand så dyrene altid får den mængde vand de har brug for

##### Spildevand

Tagvand ledes til faskiner i nærheden af ejendommen.

Vand fra ensilagepladsen ledes til fortank, hvorfra det sprinkles ud på marken øst for siloerne.

Sanitært spildevand renses i biotank.

Vaskevand fra malkestalden, malkeanlægget og mælketanken ledes til gyllesystemet og er medregnet i kapacitetsvurderingen. Ligeledes er vand der lander på den nye plads til kalvehytterne og vand fra møddingspladsen.

#### Vurdering af vandforbrug og påvirkning af vandressourcen

Det vurderes at husdyrbruget har foretaget foranstaltninger for at mindske vandforbruget. Der er bl.a. fokus på genanvendelse af vaskevand og minimering af spild.

De generelle regler sørger for at minimere risikoen for forurening af vandressourcen. Ligeledes håndteres overfladevand og restvand på en forsvarlig måde efter reglerne i Husdyrgødningsbekendtgørelsen.

## BAT – ammoniak (B9, D1b, D1c)

Ejendommen skal leve op til BAT-krav, da der er en ammoniakfordampning på over 750 kg NH3-N/år.

I lovgivningen er der faste krav hertil, som sikrer at husdyrbrug vælger et staldsystem eller en teknologi blandt de bedste tilgængelige, for at begrænse ammoniakudledningen fra husdyrbruget. De BAT-krav, der stilles til husdyrbrugene, bidrager til, at målet for fald i ammoniakemissionen i Danmark nås og at den sundhedspåvirkning ammoniak afstedkommer dermed imødegås. Når ammoniakudledningen begrænses, bidrager det også til en generel bedre beskyttelse af ammoniakfølsom natur, da baggrundsbelastninger hertil begrænses.

For eksisterende stalde hvor krav om BAT er fastlagt i en eksisterende godkendelse skal BAT-kravet genberegnes med inddragelse af effekten af tidligere vilkår, medmindre vilkårene er stillet til en miljøteknologi, som ikke længere er optaget på Miljøstyrelsens teknologiliste, eller på anden måde er anerkendt.

I den tidligere godkendelse var der stillet vilkår til skrabning af gulve i sengestalde (bagskyl, kanal eller ringkanal). Spalteskrabere er ikke længere på teknologilisten, da undersøgelser har vist, at spalteskrabere ikke har effekt på ammoniakfordampningen. BAT-kravet er derfor genberegnet uden spalteskrabere i overensstemmelse med miljøstyrelsens vejledning.

Den vejledende grænseværdi for ammoniaktab (emissionsgrænseværdien) pr. år opnåelig ved anvendelse af bedste tilgængelige teknik (BAT) er beregnet i husdyrgodkendelse.dk. Den samlede BAT beregning fremgår af nedenstående tabel.

|  |
| --- |
|  |
| Den samlede BAT beregning fra husdyrgodkendelse.dk |

Der er foretaget en justering i BAT niveauet vedr. drivvejen. Drivvejen er medtaget som et produktionsareal. Vejens karakteristika passer ikke på en af de forvalgte staldtyper. For at medtage arealet som produktionsareal er staldtypen sengestald med fast gulv valgt. Dette gulvsystem har en meget høj ammoniakfordampning set i forhold til en sengestald med drænet gulv og skraber. Det er ikke muligt at sætte en automatisk skraber på denne korte drivvej, da køerne jo så skal gå igennem den ene trækstation. Derfor er BAT niveauet justeret med 80 m2 \* (1,68-0,89) kg N/m2 = 63,2 kg N.

#### Vurdering af BAT – ammoniak

Det ansøgte overholder BAT-krav for ammoniakemissionen. Det vurderes derfor det at ansøgte lever op til kravet om anvendelse af bedst tilgængelige teknologi for ammoniakemissionen.

## Grænseoverskridende virkninger (B10, D1b, D1c)

Husdyrbruget ligger langt fra den danske grænse og en vurdering af indvirkning på miljøet i en anden stat finder ansøger ikke relevant.

# Supplerende miljøkonsekvensvurderinger (D)

## Andet om befolkningen og menneskers sundhed (D1c)

Den generelle lovgivning som omfatter produktion af husdyr samt drift af markarealer er løbende under revision og opdateres årligt. Det er således det erhverv i Danmark som er mest reguleret og hvor der konstant er fokus på eventuelle risici.

Den generelle regulering omfatter både befolkningen og menneskers sundhed. Der er således lavet regler for hvor meget og hvordan afgrøder og produktionsdyr må behandles, samt tilbageholdelsestid for hvornår produktet kan sælges. Derudover er der grænseværdier for lugt og støj samt støv for at sikre nærmeste naboer mod en direkte gene ved den daglige drift. Ud over den generelle lovgivning er der branchekodeks for produktion af kød og mælk. Disse kodekser udvider kravet til også at hindre anvendelse af visse typer råvarer, som ikke påviseligt har nogen påvirkning på menneskers sundhed, men som brancheforeningen mener ikke bør indgå i produktionen. Det er typisk bestemte fodermidler og f.eks. begrænset brug af slam som gødning middel.

## Påvirkning af jordarealer, jordbund og vand, luft og klima (D1c)

Husdyrbrugets påvirkning af jordarealer sker primært på udbringningsarealerne. Reguleringen heraf varetages af de generelle regler, og er derfor ikke beskrevet yderligere.

Der vurderes ikke at være risiko for erosion forbundet med det ansøgte projekt.

##### Jordarealer og jordbund

Husdyrbrugets påvirkning af jordarealer sker primært ved brug af husdyrgødning og bekæm-pelsesmidler i markbruget. Reguleringen heraf varetages af generelle regler vedr. anvendelse og udbringningstidspunkter for husdyrgødning og sprøjtemidler, og er derfor ikke beskrevet yderligere her.

Risikoen for påvirkning af jordarealer fra selve anlægget kan primært sættes i forbindelse med opbevaring og håndtering af evt. olier og kemikalier. Dette er nærmere beskrevet i afsnit 2.8.3. og vil derfor ikke blive beskrevet yderligere her. Risikoen for udsivning af gødningsstoffer fra anlægget er minimal, da stalde, gyllerør og gyllebeholdere er udført i tætte og stabile materia-ler.

##### Vand herunder grund- og overfladevand

Vandforbrug og mulighederne for at minimere vandforbruget er beskrevet i afsnittet 2.8.5.

Gyllebeholderne kontrolleres regelmæssigt for utætheder og er underlagt beholderkontrol.

Der er desuden udarbejdet en beredskabsplan som skal sikre, at der er en plan for hvordan et evt. utilsigtet udslip af flydende husdyrgødning håndteres bedst muligt i forhold til at mindske påvirkningen af vandmiljøet.

##### Luft og klima

Forurening af luften sker primært gennem ammoniakfordampning og støv fra produktionen. Disse emner er belyst i afsnit 2.5 (husdyrbrugets ammoniakemission) og 2.7.4 (Støv). Klimaet påvirkes primært gennem energiforbrug og transporter til og fra husdyrbruget. Disse emner er belyst i afsnittet vedr. transporter (2.7.1) og afsnittet vedr. energi (2.8.4).

#### Vurdering

Da stalde, gyllerør og gyllebeholdere er udført i tætte og stabile materialer, vurderes det, at der ved normal drift ikke kan ske udsivning af næringsstoffer fra anlægget. Opbevaring af olie og kemikalier sker desuden på en måde, som reducerer risikoen for forurening af jord og vand. Ved et utilsigtet udslip af gylle fra gyllebeholderne eller evt. brand, foreskriver beredskabsplanen hvordan husdyrbruget skal agere for at minimere omfanget af en forurening.

## Risici for større ulykker eller katastrofer (D1c)

Ansøger har forholdt sig til mulige uheld i vedlagte beredskabsplan.

Sker der uheld der kan medføre alvorlige påvirkninger af natur om miljø vil alarmcentralen straks blive kontaktet. Ligeledes vil kommunens Tekniske Forvaltning efterfølgende blive underrettet.

Derudover vurderes det at den generelle lovgivning har indarbejdet risici for større ulykker og katastrofer, således der ikke sket utilsigtet forurening af det omkringliggende miljø. Det vurderes at brand ikke udgør nogen anden fare for det omkringliggende miljø end hvis det var et parcelhus, da installationerne udgøres af identiske materialer.

Det vurderes således at projektet ikke er sårbart i forhold til ulykker eller større katastrofer.

## Alternative løsninger som ansøger har undersøgt (D1d)

Alternative placeringer af produktionens udvidelse er overvejet. For at udnytte eksisterende bygninger og mindske udvidelsesomkostningerne, er det fravalgt at opføre nye stalde. Placeringen af kalvehytterne er ligeledes valgt ud fra driftsmæssige hensyn, hvor de står tæt på mælken.

Ansøger har overvejet at placere kalvestalden nord for maskinhuset. Det vil medføre et uforholdsmæssigt stort tidsforbrug at passe kalvene på den placering. Det er også overvejet om kalvene kan placeres inde i maskinhuset eller i laden i samme bygnings østende. Luftforholdene er ikke tilstrækkelig gode på grund af bygningens konstruktion.

0-alternativet er lig med den eksisterende produktion. I alle virksomheder er der løbende krav til at tilpasse og optimere driften efter markedsforholdene. Inden for landbrugserhvervet er det en realitet, at landmanden står over for faldende afregningspriser i forhold til inflationen samtidigt med, at omkostningerne stiger. Der skal således produceres et stadig stigende antal enheder for at overleve økonomisk og de skal produceres så effektivt som muligt. Derfor vil det være uundgåeligt, at produktionen løbende skal optimeres og udvides. Ændringerne på ejendommen er derfor erhvervsmæssig nødvendige.


Hvis produktionen ikke optimeres, smuldrer det økonomiske grundlag for virksomheden. Et konstant produktionsniveau er reelt en begyndende afvikling af produktionen med de personlige, samfundsmæssige og landskabelige konsekvenser, det giver. Samfundsmæssigt vil 0-alternativet derfor kunne betyde færre arbejdspladser dels på slagterierne, men også i de mindre lokale virksomheder (vognmænd, foderstoffer m.m.), og som følge af dette må det kunne forventes at samfundets indkomstdannelse mindskes.

# – Anlægstegning



# – Oversigt over produktionsarealer

Blå skrift er ny etableringer. Sort skrift er videreførelse af nuværende produktionsareal.



# – Beregning af produktionsareal

|  |  |  |  |
| --- | --- | --- | --- |
| **Produktionsareal, KOSTALD NU Sengestald m. spalter** | længde | bredde | areal (m2) |
| Grundplan | 31,5 | 32 | 1008 |
| Kostald |  |  | 1984 |
| Foderbord | 31,5 | 4,6 | -144,9 |
| **I alt** |  |  | **2847** |
|  |  |  |  |
| **Produktionsareal, GL. KOSTALD Sengestald med spalter** | længde | bredde | areal (m2) |
| Vestside | 61 | 5,2 | 317,2 |
| Østside | 68 | 5 | 340 |
| **I alt** |  |  | **657** |
|  |  |  |  |
| **Produktionsareal, STALD 1 Sengestald med spalter** | længde | bredde | areal (m2) |
| Sengestald med spalter | 34 | 7 | 238 |
| Dybstrøelsesbokse | 50 | 4 | 200 |
| **i alt** |  |  | **238** |
|  |  |  |  |
| **Produktionsareal, KALVESTALD 1 Dybstrøelse** | længde | bredde | areal (m2) |
| Kalveboks ny | 8 | 3,2 | 25,6 |
| Kalvebokse 3 stk. | 8 | 4 | 96 |
| Kalveboks | 8 | 4,6 | 36,8 |
| **i alt** |  |  | **158** |
|  |  |  |  |
| **Produktionsareal, KALVESTALD 2 Dybstrøelse** | længde | bredde | areal (m2) |
| Kalvebokse | 24 | 9 | 216 |
| **i alt** |  |  | **216** |

Tyrekalve og kalvestald medregnes som bruttoareal, da det forventes at hele arealet anvendes til produktion. Der skal etableres udvendigt foderbord på begge stalde.

1. Antallet af husdyrbrug i nærheden defineres i Husdyrgodkendelsesbekendtgørelsens § 26 stk. 2. [↑](#footnote-ref-1)
2. Se <https://www.arla.dk/om-arla/vores-ansvar/kvalitet-pa-garden/> [↑](#footnote-ref-2)